title: Pierre Bordage
text: Pierre Bordage, ganet e miz Genver 1955 e La Réorthe, e Vande, a zo ur skrivagner skiant-faltazi gall.
  
  Buhez 
  
  Pierre Bordage en deus tremenet e yaouankiz e Vande. Plijout a ra ar sport dezhañ ha graet en deus karate e-pad nav bloaz. Studier eo bet war al lizhiri modern e Naoned.
  E 1975, e-kerzh un atalier skrivañ e tizoloas ar skiant-faltazi, dreist-holl gant The Martian Chronicles gant Ray Bradbury.
  
  Ober a reas beajoù da Azia hag pleustriñ a reas micherioù disheñvel, en o zouez levrier, e-pad meur a vloavezh.
  
  E 1982, pa oa o chom er Gers, e skrivas e romant kentañ Les Guerriers du silence, met ne vo degemeret gant ti-embann ebet.
  
  Dont a reas da vezañ kazetenner sport, dilojañ a reas da Bariz 'lec'h ma kavas e 1992 e di-embann kentañ, Vaugirard, a ginnigas dezhañ skrivañ Cycle de Rohel le Conquérant.
  
  Ar bloaz goude e tizoloas un oberenn deus ar skrivagner amerikan Orson Scott Card en un ti-embann bihan eus Naoned, Atalante (ti-embann), troet gant e gelenner kozh banjo, Patrick Couton. Kinnig a reas neuze Guerriers du Silence dezho hag a voe degemeret.
  
  Ur berzh dic'hortoz a reas al levr ha gounit a reas meur a briz lennegel, en o zouez, Grand Prix de l'Imaginaire, Prix Julia Verlanger, Prix Cosmos 2000...
  
  Embann a reas an div lodenn all eus an deir-oberenn,Wang e 1998, a zo bet loreet gant Prix de la Tour Eiffel, ha lodenn gentañ Abzalon, e ti Atalant.
  
  E 2000 ez eas ar Prix Paul Féval gantañ gant Les Fables de l'Humpur, adneveziñ a reas ar romant-heuliad e c'hwec'h pennad Les Derniers hommes e ti Librio.
  
  L'Évangile du serpent ha L'Ange de l'Abîme a zeuas er-maez e 2001, e ti Au Diable Vauvert.
  
  E 2008 e sav bannoù-treset video anvet Chroniques des Ombres evit an embregerezh mp3minutes. Ar bannnoù-treset a c'heller pellgargañ war Internet.
  
  Aet eo Pierre Bordage da c'hevred Bro-Naoned, da Veuzid-Klison, da chom gant e vaouez hag e zaou bugel.
  
  E fin miz Genver 2009 e varvas e vaouez en ur gwallzarvoud karr-tan en India.
  
  Prizioù 
  
  Kalzig a brizioù en deus bet gant e levrioù skiant-faltazi, en o zouez :
   Grand Prix de l'Imaginaire ha Prix Julia Verlanger e 1994 gant Les Guerriers du Silence.
   Prix Cosmos 2000 e 1996 gant La Citadelle Hyponéros.
   Prix Tour Eiffel e 1997 gant kelc'hiad Wang .
   Prix Paul-Féval roet gant ar Société des gens de lettres e 2000 gant Les Fables de l'Humpur.
  
  Oberennoù
  
  1992-1996 : Rohel le conquérant 
  
   Kelc'hiad Dame Asmine d'Alba (ISBN 2-84172-109-4)
   
   
   
   
   
   Kelc'hiad Lucifal (ISBN 2-84172-123-X)
   
   
   
   
   
   Kelc'hiad Saphir (ISBN 2-84172-136-1)
  
  Heuliad Guerriers du silence
  
  Kelc'hiad Wang
  
  Kelc'hiad Abzalon/Orchéron
  
  Trilogiezh Prophéties
  
  Kelc'hiad ar Griots célestes
  
  Kelc'hiad an Enjomineur
  
  La fraternité du Panca
  
  Arkane 
   La Désolation, Bragelonne, 2017 (ISBN 979-1028101053)
   La Résurrection, Bragelonne, 2018 (ISBN 979-1028110826)
  
  Traoù all
  
  Danevelloù 
  
   
   
   
   	
   
   
   
   
   	 	 
   
  10 danevell faltazi eus an henamzer betek hiriv an deiz e 2005
  
  Romant audio/video 
  2008 : Chroniques des Ombres
  
  Filmoù 
  Pierre Bordage en deus skrivet istor meur a film :
   Eden Log (2007) gant Franck Vestiel
   Dante 01 (2008) gant Marc Caro, skrivet gantañ
  
  Daveoù
  
  Liammoù diavaez 
   Lec'hienn bersonel Pierre Bordage
  
  Skrivagnerien Bro-C'hall
  Skrivagnerien c'hallek
  Skrivagnerien skiant-faltazi
  Ganedigezhioù 1955